“มาเก๊า” ยกเลิกคุมเข้มเสี่ยง “โควิด” มีผลพรุ่งนี้
“รัฐบาลมาเก๊า” จะยกเลิกการบังคับใช้กฎเกณฑ์ต่อพื้นที่เสี่ยงในจีนแผ่นดินใหญ่ โดยเริ่มมีผลบังคับใช้ตั้งแต่วันพรุ่งนี้เป็นต้นไป ซึ่งถือเป็นการผ่อนคลายกฎระเบียบด้านโควิด-19
“รัฐบาลมาเก๊า” จะยกเลิกการบังคับใช้กฎเกณฑ์ต่อพื้นที่เสี่ยงในจีนแผ่นดินใหญ่ โดยเริ่มมีผลบังคับใช้ตั้งแต่วันพรุ่งนี้เป็นต้นไป ซึ่งถือเป็นการผ่อนคลายกฎระเบียบด้านโควิด-19
19 ธ.ค. 2565

ผู้สื่อข่าวรายงานว่า รัฐบาลมาเก๊าประกาศในวันนี้ (19 ธ.ค.65) ว่า จะยกเลิกการบังคับใช้กฎเกณฑ์ต่อพื้นที่เสี่ยงในจีนแผ่นดินใหญ่ โดยเริ่มมีผลบังคับใช้ตั้งแต่วันพรุ่งนี้เป็นต้นไป (20 ธ.ค.) ซึ่งถือเป็นการผ่อนคลายกฎระเบียบด้านโควิด-19 ครั้งล่าสุด หลังจากการควบคุมโรคระบาดที่เข้มงวดนี้ได้บั่นทอนรายได้ของมาเก๊า ซึ่งเป็นศูนย์กลางการพนันที่ใหญ่ที่สุดในโลก
นอกจากนี้ รัฐบาลมาเก๊าระบุว่า ผู้ที่มาเยือนมาเก๊า โดยเดินทางผ่านเส้นทางจีนแผ่นดินใหญ่ ซึ่งรวมถึงจากต่างประเทศ จำเป็นต้องแสดงผลตรวจโควิด-19 เป็นลบในระยะเวลาไม่เกิน 72 ชั่วโมง เทียบกับก่อนหน้านี้ที่จำเป็นต้องแสดงผลตรวจในเวลาไม่เกิน 48 ชั่วโมง
ทั้งนี้ มาเก๊าจำเป็นต้องพึ่งพานักท่องเที่ยวจากจีนเป็นอย่างมาก โดยนักท่องเที่ยวจากกลุ่มเกรทเทอร์ไชน่า ซึ่งรวมถึงฮ่องกงและไต้หวัน คิดเป็นสัดส่วนมากกว่า 90% ของการมาเยือนทั้งหมด